**«Ազգային փոքրամասնությունների պաշտպանության մասին» շրջանակային կոնվենցիայից բխող պարտավորությունների համաձայն Հայաստանի 6-րդ զեկույցի նախագծի հոդվածների ներքո ՀՀ կրթության, գիտության, մշակույթի և սպորտի նախարարության կողմից իրականացրած աշխատանքներ**

**Հոդված 5**

**1. Կողմերը պարտավորվում են նպաստել ազգային փոքրամասնությունների պատկանող անձանց համար այնպիսի պայմանների ստեղծմանը որոնք նրանց անհրաժեշտ են իրենց մշակույթը պահպանելու և զարգացնելու, ինչպես նաև ինքնության հիմնական տարրերը` կրոնը, լեզուն, ավանդույթները և մշակութային ժառանգությունը պահպանելու համար:**

**46.** ՀՀ Սահմանադրության 56-րդ հոդվածի 1-ին և 2-րդ մասերի համաձայն՝ յուրաքանչյուր ոք ունի իր ազգային և էթնիկ ինքնությունը պահպանելու իրավունք: Ավելին՝ ազգային փոքրամասնություններին պատկանող անձինք ունեն իրենց ավանդույթների, կրոնի, լեզվի և մշակույթի պահպանման ու զարգացման իրավունք: Ազգային փոքրամասնությունների լեզվական իրավուքների պաշտպանությունը երաշխավորվում է նաև«Մշակութային օրենսդրության հիմունքների մասին» Հայաստանի Հանրապետության օրենքի մի շարք հոդվածներով: Վերոնշյալ օրենքի 8-րդ հոդվածի համաձայն՝ «Հայաuտանի Հանրապետությունն աջակցում է իր տարածքում բնակվող ազգային փոքրամաuնությունների մշակութային ինքնության պահպանմանը և զարգացմանը, պետական ծրագրերի իրականացման միջոցով նպաuտում է նրանց կրոնի, ավանդույթների, լեզվի, մշակութային ժառանգության, մշակույթի պահպանման, տարածման և զարգացման համար պայմանների uտեղծմանը»: Նույն ՀՀ Օրենքի 9-րդ հոդվածը յուրաքանչյուրի համար երաշխավորում է` Հայաստանի Հանրապետությունում մշակութային կյանքին մասնակցելը և մշակութային գործունեություն իրականացնելը՝ անկախ ազգությունից, ռասայից, սեռից,լեզվից,դավանանքից, համոզմունքներից, սոցիալական ծագումից, գույքային կամ այլ դրությունից, 6-րդ հոդվածը` մշակութային արժեք է համարում նաև լեզուները, ազգային ավանդույթները և սովորույթները, աշխարհագրական տեղանունները: Հայաստանի Հանրապետության կառավարության 2021-2026 թթ. գործունեության միջոցառումների ծրագրի «Մշակույթ» բաժնով կառավարությունը մշակույթը դիտում է որպես հարթակ քաղաքացիների, այդ թվում` ազգային փոքրամասնությունների համար հանրային համախմբման, համերաշխության, համար և այն ներկայացնում որպես ներդաշնակություն ապահովող կարևոր գործիք: Ազգային փոքրամասնությունների պատմական, հոգևոր, մշակութային արժեքների, էթնիկ ինքնության պահպանման և մշակույթի լիարժեք դրսևորման նպատակով պայմաններ են ստեղծվում ազգային փոքրամասնությունների էթնիկ մշակույթի ներկայացման համար:

**47.** ՀՀ կրթության, գիտության, մշակույթի, սպորտի նախարարության պատվերով 2022 թ. իրականացվել են ՀՀ Լոռու մարզի Ամրակիցի Սբ. Նիկոլայ Հրաշագործ ռուսական եկեղեցու վերականգնման գիտանախագծային փաստաթղթերի մշակման աշխատանքները: ՀՀ ԿԳՄՍ նախարարության «Հուշարձանների ամրակայում, նորոգում և վերականգնում» բյուջետային միջոցառմամբ նախատեսված է ՀՀ Լոռու մարզի Ամրակիցի Սբ. Նիկոլայ Հրաշագործ ռուսական եկեղեցու վերականգնման աշխատանքների իրականացում (նախահաշվային արժեքը՝ 178 000,10 հազ ՀՀ դրամ, հարյուր յոթանասունութ միլիոն հարյուր դրամ):

**48.** Ազգային փոքրամասնությունների մշակութային ժառանգության, մշակույթի պահպանմանը, տարածմանը և զարգացմանը մշտապես նպաստելը հանդիսանում է ԿԳՄՍ նախարարության մշակութային քաղաքականության գերակա ուղղություններից մեկը: Հայաստանի Հանրապետության կրթության, գիտության, մշակույթի և սպորտի նախարարությունը սերտ համագործակցության մեջ է ազգային փոքրամասնությունների միությունների և հասարակական կազմակերպությունների հետ և աջակցում է համերգների, ցուցահանդեսների և այլ մշակութային միջոցառումների կազմակերպմանը: ՀՀ տարածքում բնակվող ազգային փոքրամասնությունների ներկայացուցիչների` մշակույթի տարբեր ոլորտներում ընդգրկման և մասնակցության նպատակով կազմակերպվել են նաև նրանց ազգագրությունն ու ժամանակակից արվեստը ներկայացնող ցուցահանդեսներ, համերգներ, փառատոներ:

 -Ազգային փոքրամասնությունների լեզուների պահպանմանն աջակցելու նպատակով ուսումնական ծրագրեր ստեղծելուց, դասագրքեր հրատարակելուց, մանկավարժական կադրեր պատրաստելուց բացի, Հայաստանի Հանրապետության պետական բյուջեից ֆինանսական միջոցներ են հատկացվում էթնիկ համայնքների հասարակական կազմակերպություններին` նրանց կողմից հրատարակվող պարբերական մամուլի տպագրման գործընթացը խրախուսելու համար: Հայաստանի Հանրապետության ԿԳՄՍ նախարարությունն աջակցություն է ցուցաբերում ազգային 11 փոքրամասնությունների լեզուներով հրատարակմանը՝ լույս է տեսել 9 մամուլ:

 -Շարունակական աշխատանքներ են տարվում ազգային փոքրամասնությունների ոչ նյութական մշակութային ժառանգության տարրերի գրանցման և ՀՀ ոչ նյութական մշակութային ժառանգության պետական ցանկերում ներառման ուղղությամբ:

 -ՀՀ կրթության, գիտության, մշակույթի և սպորտի նախարարության պատվերով իրականացվող դրամաշնորհային մշակութային ծրագրերի մրցույթի շրջանակում «Եզդիների ազգային միություն» հասարակական կազմակերպությունը ֆինանսական (700. 0 հազ.դրամ) աջակցություն է ստացել եզդիների ոչ նյութական մշակութային ժառանգության պահպանման և տարածման նպատակով մշակութային ծրագրեր իրականացնելու համար։

 Ընդհանուր առմամբ Հայաստանի Հանրապետությունում կազմակերպված գործում են 11 էթնիկ համայնքների 50-ից ավելի հասարակական կազմակերպություններ, որոնց աշխատանքների մի մասն ուղղված է նաև իրենց մայրենի լեզուների պահպանությանն ու զարգացմանը: Ասորական, եզդիական, ռուսական, հունական, քրդական էթնիկ համայնքներից բացի, ակտիվորեն գործում են ուկրաինական, հրեական, լեհական, վրացական, բելառուսական, գերմանական էթնիկ համայնքների հասարակական կազմակերպությունները: Հայաստանում գործում են ազգային փոքրամասնությունների հասարակական կազմակերպությունների միություններ, ասոցիացիաներ, որոնք միավորում են տարբեր էթնիկ համայնքների հասարակական կազմակերպությունները:

 **49.** «Առնո Բաբաջանյան» համերգասրահում կայացել է ազգային փոքրամասնությունների մասնակցությամբ համատեղ համերգ, որը կրել է «Տանիքը՝ Հայաստան» խորագիրը:

 Համերգին ելույթ են ունեցել ՀՀ տարածքում գտնվող բոլոր 11 փոքրամասնությունների երաժշտախմբերն ու պարախմբերը Երևանից և ՀՀ մարզերից: Համերգասրահի ճեմասրահում տեղադրվել են տաղավարներ, որտեղ յուրաքանչյուր համայնք ներկայացրել է ձեռագործ աշխատանքներ, թերթեր, գրքեր և այլն: Ազգային փոքրամասնությունների հետ տեղի է ունեցել՝ 1 հանդիպում-քննարկում, 1 համերգ, 1 ցուցահանդես: Ծրագրին հատկացվել է 8 մլն դրամ:

 **50.** Հայաստանի ազգային գրադարանում 2020-2022 թթ. դրությամբ առկա է ազգային փոքրամասնությունների լեզուներով գրականություն` ռուսերեն շուրջ -800  միավոր` գեղարվեստական, կրոնական, լեզվաբանական, փիլիսոփայական, արվեստին, պատմությանը, բնական գիտություններին վերաբերող գրքեր, քրդերեն-158 միավոր, հունարեն 40 միավոր, եզդիերեն-7 միավոր, վրացերեն-8 միավոր, ուկրաիներեն - 3 միավոր դասագրքեր։

 Ընթերցվում է հիմնականում ռուսերեն (դասագիրք, գեղարվեստական և կրոնական գրականություն, լեզվաբանական, փիլիսոփայական, արվեստին, պատմությանը, բնական գիտություններին վերաբերող)։

ՀԱԳ Գրատպության թանգարանում ցուցադրվում է ազգային փոքրամասնությունների մամուլից՝ Հայաստանի ուկրաինական, լեհական, հրեական, քրդական, եզդիական համայնքների պարբերականները։

Հայաստանի ազգային գրադարանում գրանցված են 179 ռուս, 23 քուրդ, 15 եզդի, 1 գերմանացի, 1 լեհ ընթերցող։

**51.** Աշխատանքներ են տարվում ՀՀ ԿԳՄՍ նախարարության աջակցությամբ հրատարակվող ազգային փոքրամասնությունների լեզուներով պարբերականների թվայնացման գործընթացի շարունակականությունը ապահովելու ուղղությամբ։ «Հայ մամուլ» շտեմարանում ազգային փոքրամասնությունների հրատարակած բոլոր պարբերականները գրառված են, մեծ մասի թվային տարբերակներն էլ տեղադրված են։

**52.** 2020-2023 թվականներին իրականացվել են ՀՀ պետական բյուջեով նախատեսված և ՀՀ ազգային փոքրամասնությունների ազգային-մշակութային կազմակերպությունների համակարգող խորհրդում հաստատված ամենամյա դրամաշնորհային ծրագրեր:

 **58.** 2020-2022 թթ. «Ոչ պետական մամուլի հրատարակում» պետական ծրագրի շրջանակներում թերթերի և դրամաշնորհ մշակութային միջոցառումներին պետական բյուջեից հատկացված միջոցները. Թերթեր` համապատասխանաբար 10,800.0, 6,000.0, 9000.0, հազ.դրամ Մշակութային միջոցառումներ 3000.0, 3.936.0, 14,273.6 Ընդամենը 13.800.0, 9936.0, 23,273.6 չափման միավոր

|  |  |  |  |  |
| --- | --- | --- | --- | --- |
|  | 2020 թ. | 2021թ. | 2022 թ. | 2023 թ. |
| Թերթեր | 10,800.0 | 6,000.0 | 9000.0 | 10800.0 |
| Մշակութային միջոցառումներ | 3000.0 | 3.936.0 | 14,273.6 | 11,996.6 |
| Ընդամենը | 13.800.0 | 9936.0 | 23,273.6 | 22,796.6 |

**61.** Պետական ֆինանսավորմամբ աջակցություն է տրամադրվում Հայաստանում ազգային փոքրամասնությունների լեզուներով լույս տեսնող պարբերական գրական, մշակութային, գիտական և այլ մամուլի հրատարակմանը, այդ թվում՝ եզդիների համայնքի «Էզդիխանա» և «Լալըշ» հայերեն թերթերի, ռուսական համայնքի «Գոլոս Արմենիի», «Նովոյե վրեմյա» թերթերի, վրացական համայնքի «Իվերիա» թերթի, լեհական համայնքի «Պոկա մի ժիվի» թերթի՝ (ռուսերեն, լեհերեն) և «Զագրոս» քրդերեն թերթերի, հունական համայնքի «Իլիոս» թերթի, ինչպես նաև ասորական համայնքի «Ассирийские новости» և «Ասսիրիյսկիե նովոստի» թերթը՝ ռուսերեն և ասորերեն լեզուներով թերթերի:

**63.** Ինչպես արդեն նշվել է, ՀՀ-ում գործում են մի շարք կառույցներ, որոնք ակտիվ դեր ունեն ռասայական խտրականության դեմ պայքարի, խտրականության հանգեցնող նախապաշարմունքների վերացման, հանդուրժողականության խթանման հարցերում: Օրինակ՝ ստորև ներկայացվում են վերը հիշատակված Ազգային փոքրամասնությունների կազմակերպությունների հետ իրականացրած մի շարք միջոցառումներ.

- Նշվում է ազգային փոքրամասնությունների համայնքների ազգային պետության անկախության օրվա տարելիցը:

- Նշվում են ազգային փոքրամասնությունների համայնքների ազգային ավանդական տոները: - Հայաստանի Հանրապետության ԿԳՄՍՆ ֆինանսավորմամբ Երևանում և մարզերում ազգային փոքրամասնությունների բոլոր համայնքների մասնակցությամբ ավանդաբար անցկացվում են գեղարվեստի և դեկորատիվ-կիրառական արվեստի ցուցահանդեսներ և երաժշտական փառատոներ: 2020-2022 թվականներին համապատասխանաբար կազմակերպվել է Հայաստանի Հանրապետության ազգային փոքրամասնությունների երաժշտական փառատոն, ցուցահանդես, գեղանկարչության ուուցողական ծրագիր:

- Ազգային փոքրամասնությունների մշակութային ծրագրերին մասնակցելու և մշակութային հայտեր ներկայացնելու նպատակով ՀՀ ԿԳՄՍ նախարարությունը իր պաշտոնական կայքէջում www.escs.am տեղադրում է դրամաշնորհների ներկայացման հայտարարություն, ինչը բաց է և հնարավորություն է տալիս բոլոր ազգային փոքրամասնություններին ներկայացնելու իրենց ծրագրերը:

**66.** ՀՀ-ն պետական պաշտպանության ներքո է վերցրել ՀՀ տարածքի բոլոր պատմաճարտարապետական, մշակութային և կրոնական կառույցները՝ անկախ դրանց էթնիկ կամ կրոնական պատկանելությունից: Հայ Առաքելական Եկեղեցուն պատկանող և պատմական հուշարձաններից բացի Հայաստանի տարբեր մարզերում հաշվառված և պահպանվում են հուշարձաններ, որոնց մեծամասնությունը գերեզմանոցներ են: ՀՀ Արարատի մարզի **Վերին Դվին** hամայնքն ունի գործող եկեղեցի, մատուռ: Համայնքում գործում է «Արևելքի ասորական կաթողիկոսության սուրբ առաքելական եկեղեցի Հայաստանի ասորական կրոնական կազմակերպություն: **Համայնք**ի բնակչության 80 տոկոսն ասորիներ են:

**Հոդված 6**

**1.Կողմերը պետք է խրախուսեն հանդուրժողականության մշակույթների միջև երկխոսության մթնոլորտը և պետք է արդյունավետ քայլեր ձեռնարկեն իրենց տարածքներում բնակվող բոլոր անձանց միջև, անկախ նրանց էթնիկական, մշակութային, լեզվական կամ կրոնական պատկանելությունից, փոխադարձ հարգանքը, փոխըմբռնումը և համագործակցությունը խթանելու համար, մասնավորապես, կրթության, մշակույթի և լրատվական միջոցների բնագավառներում:**

**68.** ՀՀ մարզերի և Երևանի քաղաքապետարանի կայքէջերում «Ընդհանուր տեղեկություններ» բաժնում առանձնացվել է «Ազգային փոքրամասնություններ» ենթաբաժինը՝ այնտեղ զետեղվել է ազգային փոքրամասնությունների վերաբերյալ անհրաժեշտ տեղեկատվությունը վերջիններիս թվի, պատմության, հուշարձանների, մշակութային իրադարձությունների և ունեցած առաջընթացի վերաբերյալ։ Երևանի քաղաքապետարանի աշխատակազմի հանրակրթության վարչությունում ստեղծվել է ազգային փոքրամասնության ներկայացուցիչ աշակերտների տվյալների բազա` վերջիններիս իրենց ազգային տոներին կամ այլ միջոցառումներին ներգրավելու և նրանց մասնակցությունն այդ միջոցառումներին խրախուսելու նպատակով։

 **69.** ՀՀ մարզերում գտնվող և Երևանի ենթակայության ներքո գտնվող մանկապարտեզներում ՀՀ ազգային փոքրամասնության ներկայացուցիչների համար կրթադաստիարակչական աշխատանքները կազմակերպվում են բոլոր երեխաների համար հավասար և մատչելի կրթության իրավունքի ապահովման սկզբունքով: Երևանի ենթակայության մանկապարտեզներում, որպես լրացուցիչ կրթական ծառայություն, իրականացվում է ռուսերեն և անգլերեն լեզուների ուսուցում: Երեխաները նշված գործընթացին մասնակցում են ծնողների կամ օրինական ներկայացուցիչների համաձայնությամբ և ընտրությամբ: Հաշվի առնելով, որ ՀՀ ազգային փոքրամասնությունների՝ մանկապարտեզներ հաճախող երեխաները մեծ թիվ չեն կազմում և ընդգրկված են Երևանի տարբեր վարչական շրջանների մանկապարտեզներում՝ առանձնացված խմբերի գործարկում չի իրականացվում:

 Երևան քաղաքի 141 հանրակրթական ուսումնական հաստատություններում սովորող 1070 աշակերտից 816 ռուս է, 12 ասորի, 223 եզդի, 14 հույն, 5 քուրդ:

 **70.** Կարևորվել են ազգային փոքրամասնությունների ներկայացուցիչների համար դպրոցներում ուսումնական բազայի բարելավման և կադրերի մասնագիտական զարգացման գործընթացները:

 **71.** Երևանի քաղաքապետարանի Ա. Պուշկինի անվան թիվ 8 հիմնական դպրոցում 1998թ.-ից դպրոցի ռուսերենով ուսուցմամբ դասարաններում և Ա. Մարգարյանի անվան թիվ 29 ավագ դպրոցում ուսումնական պլանով նախատեսված որպես հիմնական առարկա դասավանդվում են «Ասորերեն» և «Ասորական գրականություն» առարկաները: Ասորական համայնքի ջանքերով մշակվել և տպագրվել են դասագրքեր, որոնցով իրականացվում է ուսուցումը: Ուսուցիչներն ազգությամբ ասորի են, ինչը ևս նպաստավոր պայմաններ է ստեղծում աշակերտներին ասորական մշակույթին, ավանդույթներին և ազգային այլ առանձնահատկություններին հաղորդակից դարձնելու գործում: Դասերի ընթացքում ուսուցիչներն այլընտրանքային կարգով կիրառում են նաև ասորական պատմության դասագրքեր, ասորի հեղինակների կողմից ստեղծված գեղարվեստական գրականություն: Ներկայում Երևանի Ա. Պուշկինի անվան թիվ 8 հիմնական դպրոցում սովորում է ազգությամբ ասորի 4 աշակերտ:

 Առարկաների դասավանդումը հնարավորինս զուգորդվում է ասորական պոեզիայի և երգերի ուսուցանմամբ, ինչն առավել հետաքրքիր և բովանդակային է դարձնում դասաժամերը: Կազմակերպվում են նաև բաց դասեր, բեմականացված ներկայացումներ, ցուցահանդեսներ և արտադասարանական այլ միջոցառումներ: Յուրաքանչյուր տարի 7-րդ դասարանի աշակերտները կազմակերպում են դաս-զեկույց ասորի ազգության պատմության մասին, իսկ 8-րդ դասարանցիները՝ ասորական մշակույթի, հագուստի, կենցաղի և այլ ավանդույթների մասին: **74.** ՅՈՒՆԵՍԿՕ-ի ասոցացված դպրոցների ցանցում ներառված դպրոցների համար Կրթության զարգացման և նորարարության կենտրոն` «ԿԶՆԱԿ» հիմնադրամը «Երևան իմ սեր հիմնադրամի» հետ համատեղ կազմակերպել էր առաջնություն՝ «Միջմշակութային հաղորդակցում, տարբեր մշակույթների և ժառանգությունների արժևորում» թեմայով Երևանի Ջոն Կիրակոսյանի անվան թիվ 20 դպրոցի սովորողների այցը եզդի և ասորի համայնքներ՝ նրանց մշակույթի ուսումնասիրման նպատակով: Ամփոփիչ միջոցառմանը ազգային փոքրամասնությունները մասնակցում էին որպես հրավիրյալներ:

**Հոդված 8**

 **Կողմերը պարտավորվում են ճանաչել ազգային փոքրամասնության պատկանող յուրաքանչյուր անձի` սեփական կրոնը կամ հավատը բացահայտ դավանելու, ինչպես նաև կրոնական հաստատություններ, կազմակերպություններ, ընկերություններ ստեղծելու իրավունքը:**

**75.** ՀՀ սահմանադրության 41-րդ հոդվածը հնարավորություն է ընձեռում յուրաքանչյուր անձի, այդ թվում ազգային փոքրամասնության ներկայացուցիչներին, օգտվելու սահմանադրորեն երաշխավորված մտքի, խղճի, կրոնի ազատության իրավունքից: Այս իրավունքը ներառում է կրոնը կամ համոզմունքները փոխելու ազատությունը և դրանք, ինչպես միայնակ, այնպես էլ՝ այլոց հետ համատեղ և հրապարակավ կամ մասնավոր կարգով՝ քարոզի, եկեղեցական արարողությունների, պաշտամունքի այլ ծիսակատարությունների կամ այլ ձևերով արտահայտելու ազատությունը:

ՀՀ ԿԳՄՍ նախարարության ենթակայության մշակութային կազմակերպություններում աշխատում են 22 ազգային փոքրամասնությունների ներկայացուցիչներ:

**79.** Յուրաքանչյուր տարի ապրիլի 13-ին հաջորդող չորեքշաբթի օրը «Եզդիական մշակութային, կրթական, տոնական ավանդական միջոցառումների կազմակերպման» ծրագրով եզդիական համայնքի մասնակցությամբ իրականացվում են եզդիական մշակութային, կրթական, տոնական ավանդական միջոցառումներ, երբ եզդիական համայնքը նշում է «Մալակե թաուսի» տոնը («Չարշամա սարե սալե»), որը եզդիների Նոր տարին է և եզրափակվում է եզդիական ավանդական «Չլե հավինե» տոնի իրականացմամբ.

 - Հունիսի  14-ին` ասորական համայնքը նշում է «Մարեզ»-ը` որպես ասորիների կրոնական տոն, իսկ Հուլիսի 3-ը նշվում է որպես ասորական եկեղեցու օր: Յուրաքանչյուր տարի [ապրիլի 1](https://hy.wikipedia.org/wiki/%D4%B1%D5%BA%D6%80%D5%AB%D5%AC%D5%AB_1)-ին [ասորիները](https://hy.wikipedia.org/wiki/%D4%B1%D5%BD%D5%B8%D6%80%D5%AB%D5%B6%D5%A5%D6%80) նշում են Նոր տարին («Խա բը-Նիսան»), որը բնության կենսական ուժերը կյանքի կոչող, զարթոնքի, նաև` սիրո, ուրախության, պտղաբերության տոն է։

Տոնակատարությունն ընդգրկված է ՀՀ ոչ նյութական մշակութային ժառանգության արժեքների ցանկում:

**82.** Մշակութային պետական քաղաքականության իրականացման շրջանակներում Հայաստանի Հանրապետության ԿԳՄՍ նախարարությունը Հայաստանի Հանրապետության քաղաքաշինության կոմիտեի և Հայաստանի Հանրապետության տարածքային կառավարման և զարգացման նախարարության հետ համատեղ պարբերաբար կազմակերպում է Հայաստանի Հանրապետության մարզերից ու համայնքներից ստացված մշակույթի տների և ակումբների վերանորոգման և շինարարության կապիտալ ծախսերի վերաբերյալ միջնաժամկետ ծախսային ծրագրերի և բյուջետային հայտերի քննարկումներ: Քննարկումների արդյունքում պարբերաբար վերանորոգվում կամ կառուցվում են մշակույթի տներ` տարբեր համայնքներում, այդ թվում` ազգային փոքրամասնությունների բնակավայրերում:

- 2019 թ. Զորակայան «Պոլիգոն»-ի (Ռուսական Դաշնության N 102 ռազմաբազա), տարածքում գտնվող կառույցներին (NN 57, 58 և 59) տրվել է զորակայանի ենթահուշարձանների կարգավիճակ:

- 2022 թ. կազմվել է Շիրակի մարզի Գյումրի քաղաքի ռուսական Ամրոց «Ալեքսանդրապոլ» («ՄԵԾ») հուշարձանի պահպանական գոտիների նախագիծը, որը փորձագիտական հանձնաժողովի դրական եզրակացության հիման վրա ուղարկվել է համայնքի ղեկավարի համաձայնեցմանը: - 2022 թ. Գյումրի քաղաքի ռուսական Զորակայան «Կաբարդինսկի» հուշարձանի տարածքում առկա 3 կառույցներին (N 11 շենք (զորանոց), N 13 շենք (զորանոց), N 1, 2, 3 (ակումբ, սանմաս)) տրվել է ենթահուշարձանի կարգավիճակ:

- 2023 թ. կազմվել է Զորակայան «Կաբարդինսկի» հուշարձանի պահպանական գոտիների նախագիծը:

85. 2020-2023 թթ. շարունակվել է ազգային փոքրամասնություններին պատկանող հուշարձանների տարածքներում եռալեզու ցուցանակների տեղադրման գործնթացը:

**Հոդված 9**

**4. Իրենց իրավական համակարգերի շրջանակներում Կողմերը պետք է համապատասխան (համարժեք) միջոցներ ձեռնարկեն ազգային փոքրամասնություններին պատկանող անձանց համար լրատվական միջոցների մատչելիությունը դյուրացնելու, ինչպես նաև հանդուրժողականությունը խրախուսելու և մշակութային բազմակարծությունը ապահովելու համար:**

**94.** Ներկայացվում են ազգային փոքրամասնությունների լեզուներով հրատարակվող թերթերը, ամսագրերը՝ ըստ հաշվետու ժամանակաշրջանի. «Պետական աջակցություն ոչ պետական մամուլին» բյուջետային ծրագրով ազգային փոքրամասնությունների լեզուներով լույս տեսնող մամուլի համար 2015-2019թթ. ֆինանսական հատկացումները բերվում են ստորև ներկայացվող աղյուսակում.

|  |
| --- |
| 2019-2023 թթ. «Ոչ պետական մամուլի հրատարակում» ծրագրով նախատեսված հատկացումների բաշխումը` ըստ առանձին հրատարակումների/Ազգային փոքրամասնությունների լեզվով լույս տեսնող մամուլ/ |
| Հ/Հ | Ծախսային ծրագիրը կատարող ՀՀ պետական կառավարման մարմինների և պետական աջակցություն ստացող իրավաբանական անձ հանդիսացող սուբյեկտներիանվանումները | Մամուլի անվանումները | Ընդհա- նուր գումարը/հազ. դրամ/ 11 077,0 | Ընդհա- նուր գումարը/հազ. դրամ/ 11 077,0 | Ընդհա- նուր գումարը/հազ. դրամ/ 11 077,0 | Ընդհա- նուր գումարը/հազ. դրամ/ 7000,0 | Ընդհա- նուր գումարը/հազ. դրամ/ 10800.0 |
|  | 2019 թ. | 2020 թ. | 2021 թ. | 2022 թ. | 2023 թ. |
|  Թերթեր |  |  |  |  |
| 1 | «Ռյա-Թազա» թերթի խմբագրություն» ՍՊԸ | «Ռյա-Թազա» (քրդերեն) | 1200.0 | 1200.0 | 0 | 1000,0 | 1200,0 |
| 2 | «Ուկրաինա» Հայաստանի ուկրաինացիների ֆեդերացիա» ՀԿ  | «Դնիպրո-Սլավուտիչ» (հայերեն, ուկրաիներեն) | 1200.0 | 1200.0 | 1000,0 | 1000,0 | 1200,0 |
| 3 | «Հայաստանի հրեական համայնքի թերթ» ՀԿ  | «Դավիթի վահան» (ռուսերեն, եբրայերեն) | 1200.0 | 1200.0 | 0 | 1000,0 | 1200,0 |
| 4 | Եզդիների ազգային կոմիտե | «Լալըշ» (հայերեն) | - | 1200.0 | 0 | 1000,0 | 1200,0 |
| 5 | «Հայաստանի «Երևանի բելառուսների համայնք «Բելառուս» ՀԿ  | «Բելառուս» (ռուսերեն, բելառուսերեն) | 1200.0 | 1200.0 | 1000,0 | 1000,0 | 1200,0 |
| 6 | «Հայաստանի ասորական կազմակերպությունների «Խայադթա» ֆեդերացիա» իրավաբանական անձանց միություն | «Ասիրիսկիե նովոստի» (ռուսերեն, ասորերեն) | 1200,0 | 1200,0 | 1000,0 | 1000,0 | 1200,0 |
| 7 | «Եզդիների ձայն» խմբագրություն» ՍՊԸ | «Էզդիխանա» (եզդիերեն, հայերեն, ռուսերեն) | 1200,0 | 1200,0 | 1000,0 | 1000,0 | 1200,0 |
| 8 | «Հայաստանի քրդական ազգային խորհուրդ» ՀԿ | «Զագրոս» (քրդերեն, հայերեն) | 1200,0 | 1200,0 | 1000,0 | 1000,0 | 1200,0 |
| 9 | «Երևան քաղաքի «Իլիոս» հույների համայնք» ՀԿ | «Իլիոս» (ռուսերեն, հայերեն, հունարեն) | 1200,0 | 1200,0 | 1000,0 | 1000,0 | 1200,0 |
| 10 | «Իվերիա» վրացական բարեգործական համայնք» ՀԿ  | «Իվերիա» (վրացերեն) | 1200,0 | - | - | - | - |
| 11 | «Գոլոս» ՍՊԸ  | «Գոլոս Արմենիի» (ռուսերեն) | - | - | - | - | - |
| 12 | «Լեհերի համագործակցության «Պոլոնիա» բարեգործական» ՀԿ  | «Պոկա մի ժիվի» (ռուսերեն, լեհերեն) | - | - | - | - | - |
| 13 | «Նովոյե վրեմյա» օրաթերթի խմբագրություն» ՍՊԸ  | «Նովոյե վրեմյա» (ռուսերեն) | - | - | - | - | - |
| 14 | «Բիզնես զեթփիար» գովազդային հրատարակչություն» ՍՊԸ | «Արգումենտի Նեդելի վ Արմենիի» (ռուսերեն) | - | - | - | - | - |

**Հոդված 10**

**1. Կողմերը պարտավորվում են ճանաչել, որ ազգային փոքրամասնության պատկանող յուրաքանչյուր անձ անձնական կյանքում, հասարակական վայրերում իր փոքրամասնության լեզվից բանավոր և գրավոր անարգել օգտվելու իրավունք ունի:**

**99.** Ազգային փոքրամասնության պատկանող յուրաքանչյուր անձ անձնական կյանքում, հասարակական վայրերում իր փոքրամասնության լեզվից բանավոր և գրավոր անարգել օգտվելու իրավունք ունի: Այս իրավունքի իրականացումը կարգավորվում է «Լեզվի մասին» օրենքով և «Ազգային փոքրամասնությունների մասին» օրենքի նախագծով: «Լեզվի մասին» օրենքում 2018 թվականի մարտի 23-ին կատարած լրացման արդյունքում Լեզվի կոմիտեն ապահովում է ազգային փոքրամասնությունների լեզվական իրավունքների պաշտպանությունը: «Լեզվի մասին» Հայաստանի Հանրապետության օրենքի 1-ին հոդվածի համաձայն` «Հայաստանի Հանրապետությունն իր տարածքում երաշխավորում է ազգային փոքրամասնությունների լեզուների ազատ գործածությունը»:

Նույն օրենքի 2-րդ հոդվածով սահմանված է, որ Հայաստանի Հանրապետության ազգային փոքրամասնությունների համայնքներում հանրակրթական ուսուցումը և դաստիարակությունը կարող են կազմակերպվել իրենց մայրենի լեզվով՝ պետական ծրագրով և հովանավորությամբ, հայերենի պարտադիր ուսուցմամբ: Օրենքի 4-րդ հոդվածը սահմանում է. «Հայաստանի Հանրապետության տարածքում բնակվող ազգային փոքրամասնությունների կազմակերպություններն իրենց փաստաթղթերը, ձևաթղթերը, կնիքները ձևավորում են հայերեն` իրենց լեզվով զուգահեռ թարգմանությամբ»:

 **Հոդված 11**

 **Ազգային փոքրամասնության պատկանող անձանց զգալի թվաքանակով ավանդաբար բնակեցված տարածքներում Կողմերը իրենց իրավական համակարգերի շրջանակներում, անհրաժեշտության դեպքում ներառյալ նաև այլ պետությունների հետ կնքված համաձայնագրերը, ինչպես նաև հաշվի առնելով կոնկրետ պայմանները, պետք է ապահովեն ավանդական տեղական անվանումների, փողոցների անվանումների, ինչպես նաև բնակչության համար նախատեսված տեղագրական այլ նշումների, փոքրամասնության լեզվով ցուցանակների տեղադրումը, երբ այդպիսի նշումների բավարար կարիք կա:**

 **100.** «Ազգային փոքրամասնությունների մասին» օրենքի նախագծով նախատեսվում է, որ հնարավորություն կընձեռնվի նաև այն համայնքներում, որտեղ ազգային փոքրամասնություններին պատկանող անձինք կազմում են ընդհանուր բնակչության առնվազն երեսուն տոկոսը, համայնքների և փողոցների անվանումները, ինչպես նաև պետական և համայնքային հաստատությունների՝ այդ թվում համայնքապետարանի, դպրոցի, մանկապարտեզի ցուցատախտակների գրառումները հայերենի հետ զուգահեռ նշվում են նաև ազգային փոքրամասնության լեզվով։

 - ՀՀ Կոտայքի մարզի Զովունի, Նոր Գեղի, Արզնի, Քանաքեռավան բնակավայրերի մուտքերի մոտ ազգային փոքրամասնությունների լեզուներով տեղադրված են տեղագրական  ցուցանակներ:

 - ՀՀ Լոռու մարզի Թումանյան համայնքի պետական հաստատություններում առկա են եռալեզու վահանակներ: Տաշիր, Ֆիոլետովո, Լերմոնտովո, Պրիվոլնոյե համայնքներում տեղադրված են ռուսերեն լեզվով ցուցանակներ:

 Մարզի Կողես և Յաղդան համայնքներում բնակվող հույները, որոնք ամուսնացել են հայերի հետ բավարար տիրապետում են հայերենին: Համայնքի ղեկավարին առաջարկվել է տեղադրել նաև հունարեն ցուցանակներ, սակայն վերջինս, հաշվի առնելով վերոգրյալը, դրա անհրաժեշտությունը չի տեսնում:

 **101.** «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 22-րդ կետի և «Երևան քաղաքում տեղական ինքնակառավարման մասին» Հայաստանի Հանրապետության օրենքի 12-րդ հոդվածի 1-ի մասի 23-րդ կետի համաձայն` ավագանին որոշում է ընդունում փողոցների, պողոտաների, հրապարակների, զբոսայգիների, կրթական, մշակութային և այլ կազմակերպությունների անվանումների վերաբերյալ:

 **103.** Հայաստանի կառավարության աջակցությամբ առաջիկայում բացվելու է եզդի Ամոյան եղբայրների մենապայքարային մարզաձևերի մարզադպրոցը:

 **Հոդված 12**

 **1. Կողմերը անհրաժեշտության դեպքում կրթության և գիտական ուսումնասիրությունների բնագավառում պետք է միջոցներ ձեռնարկեն իրենց ազգային փոքրամասնությունների և բնակչության մեծամասնության մշակույթի, պատմության, լեզվի և կրոնի վերաբերյալ գիտելիքներն ամրապնդելու համար:**

 Հայաստանի Հանրապետության պաշտպանության տակ առնված լեզուները կրող ազգային փոքրամասնությունների համայնքներին տարրական կրթությունը հասանելի և մատչելի է էթնիկ լեզուներով: Համաձայն «Հանրակրթության մասին» ՀՀ օրենքի Հայաստանի Հանրապետությունում պետական ուսումնական հաստատություններում կրթությունը /հանրակրթության բոլոր մակարդակներում/ պարտադիր է և անվճար ՀՀ քաղաքացիների, այդ թվում՝ ազգային փոքրամասնությունների ներկայացուցիչների համար: Բացի այդ, խառը բնակության վայրերում, որտեղ ազգային փոքրամասնությունների թիվը փոքր է, նախատեսված է նաև լեզվի ֆակուլտատիվ ուսուցման հնարավորություն: Ազգային փոքրամասնությանը պատկանող քաղաքացու երեխաների ընդունելությունը դպրոց կատարվում է երեխայի ազգային (մայրենի) լեզվով ուսուցմամբ կամ այդ լեզվի դասընթաց ունեցող դպրոցում (դասարանում), իսկ դրա բացակայության դեպքում` ուսուցման լեզվի ընտրությունը կատարում են երեխաների (սովորողների) ծնողները:

 Մշակված է Ազգային փոքրամասնությունների հանրակրթական դպրոցի (դասարանի) ուսումնական պլանը՝ համաձայն որի պետական բաղադրիչի ուսումնական առարկաների ցանկում ընդգրկված ազգային փոքրամասնությունների «Մայրենի լեզու և գրականություն» առարկայի ուսուցման համար ազգային փոքրամասնությունների մայրենի լեզվին և գրականությանը, 1-12-րդ դասարաններում շաբաթական՝ տարրական դպրոցում հատկացված է 4 դասաժամ, իսկ հիմնական և ավագ դպրոցներում 3-ական դասաժամ՝ նրանց համար գործող ուսումնական ծրագրերին համապատասխան։ Բացի այդ, խառը բնակության վայրերում, որտեղ ազգային փոքրամասնությունների թիվը փոքր է, նախատեսված է նաև լեզվի Խմբակի ձևով ուսուցման հնարավորություն:

 Համաձայն ՀՀ կառավարության 2023թ. «Հանրակրթական ուսումնական հաստատության և տարածքային մանկավարժահոգեբանական աջակցության կենտրոնի մանկավարժական և վարչատնտեսական աշխատողների պաշտոնների անվանացանկը, դրանց նկարագիրը սահմանելու մասին» 216-Ն որոշման մեջ կատարված փոփոխությունների՝ Հայաստանի Հանրապետությունում ազգային փոքրամասնությունների լեզուների խմբակավարի պաշտոնը կարող է զբաղեցնել առնվազն միջին մասնագիտական կրթություն ունեցող և տվյալ լեզվին տիրապետող անձը, մինչդեռ այդ պաշտոնը զբաղեցնելու համար պահանջվում է բարձրագույն կրթություն:

 **2. Այս ենթատեքստում Կողմերը, մասնավորապես, պետք է համարժեք հնարավորություններ տրամադրեն ուսուցիչների պատրաստման, դպրոցական դասագրքերով ապահովման համար և դյուրացնեն շփումները տարբեր համայնքների ուսանողների և ուսուցիչների միջև:**

 Համաձայն «Հանրակրթության մասին» ՀՀ օրենքի 26-րդ հոդվածի՝ հերթական ատեստավորման ենթակա ուսուցիչները, այդ թվում նաև ազգային փոքրամասնությունների ներկայացուցիչները, պետական ուսումնական հաստատության միջոցների հաշվին նախապես անցնում են վերապատրաստում` կրթության պետական կառավարման լիազորված մարմնի սահմանած՝ ուսուցչի մասնագիտական չափանիշներով սահմանված մասնագիտական զարգացման պահանջներին համապատասխան։

1. **Կողմերը պարտավորվում են ազգային փոքրամասնությունների պատկանող անձանց համար բոլոր մակարդակներով ապահովել կրթության մատչելիության հավասար հնարավորություններ:**

 2022 թ. նոյեմբերի 16-ին ՀՀ Ազգային Ժողովը ընդունել է «Հայաստանի Հանրապետության կրթության՝ մինչև 2030 թվականի զարգացման պետական ծրագիրը» հաստատելու մասին օրենքը (<https://www.arlis.am/DocumentView.aspx?DocID=171800>)։Ծրագրով,մասնավորապես, սահմանված է.

 - ազգային փոքրամասնությունների համար որակյալ կրթության հասանելիության ապահովում, այդ թվում՝ բարձրագույն կրթության մակարդակում, ուսուցիչների պատրաստման, ուսուցիչների շարունակական վերապատրաստման և որակավորման բարձրացման, ազգային փոքրամասնությունների լեզուներով ուսուցիչների խրախուսման տարբեր եղանակների ներդրման, ազգային փոքրամասնությունների կոմպակտ բնակության վայրերում նախադպրոցական կրթության շարունակական ընդլայնման և այլ միջոցներով (81-րդ կետի 5) ժա. ենթակետ):

 **Հոդված 13**

**1. Իրենց կրթական համակարգերի շրջանակներում Կողմերը պետք է ճանաչեն, որ ազգային փոքրամասնության պատկանող անձինք իրավունք ունեն ստեղծելու և ղեկավարելու իրենց սեփական մասնավոր կրթական - վերապատրաստման հաստատությունները:**

 Համաձայն ՀՀ ԿԳՄՍ նախարարի «Ատեստավորման ենթակա ուսուցչին վերապատրաստող երաշխավորված կազմակերպությունների ցանկի ձևավորման կարգը հաստատելու և Հայաստանի Հանրապետության կրթության և գիտության նախարարի՝ 2012 թվականի մայիսի 18-ի թիվ 496-ն հրամանը ուժը կորցրած ճանաչելու մասին» 05 մարտի 2021 թ. N 24-Ն հրամանի՝ ՀՀ քաղաքացիները՝ այդ թվում ազգային փոքրամասնությունների ներկայացուցիչները, իրավունք ունեն ստեղծել վերապատրաստման կազմակերպություններ և ներկայացնել ՀՀ ԿԳՄՍ նախարարության երաշխավորմանը, ինչ վերաբերում է ֆինանսական պարտավորություններ առաջացնելուն՝ վերոնշյալ հրամանով հաստատված վերապատրաստող կազմակերպությունները վարձատրվում են սահմանված կարգով՝ կախված վերապատրաստվող ուսուցիչների քանակից:

 **Հոդված 14**

1. **Կողմերը պարտավորվում են ճանաչել ազգային փոքրամասնությանը պատկանող յուրաքանչյուր անձի իրավունքը` սովորել իր փոքրամասնության լեզուն:**
2. **Ավանդաբար կամ զգալի քանակությամբ ազգային փոքրամասնությունների պատկանող**

 **անձանցով բնակեցված տարածքներում բավարար կարիքի դեպքում Կողմերը հնարավորությունների սահմաններում և իրենց կրթական համակարգերի շրջանակներում պետք է ազգային փոքրամասնությունների պատկանող անձանց համար երաշխավորեն իրենց լեզուն ուսումնասիրելու կամ այդ լեզվով կրթություն ստանալու համարժեք հնարավորություններ:**

1. **Սույն հոդվածի 2-րդ պարբերության դրույթները չպետք է իրագործվեն ի վնաս պաշտոնական լեզվի ուսուցման և դասավանդման:**

Հայաստանի Հանրապետության լեզվաքաղաքականության ռազմավարությունը կառուցվում է հաշվի առնվելով այն, որ` օտար լեզուները Հայաստանի Հանրապետության լեզվամշակույթի անբաժան մասն են, նրա մշակույթային հարստությունը: Ազգային փոքրամասնությունների լեզուների նկատմամբ պետական հոգածությունը Հայաստանի Հանրապետության ժողովրդավարացման հետագա ընթացքի և քաղաքացիական հասարակության զարգացման համար ունի կարևոր նշանակություն: Ազգային փոքրամասնությունների լեզուները Հայաստանում գտնվում են պետության պաշտպանության ներքո և ունեն հատուկ ճանաչում: ՀՀ Սահմանադրության 41-րդ հոդվածով ամրագրված է ազգային փոքրամասնությունների լեզվական իրավունքը: Երկրի լեզվաքաղաքականության սկզբունքներից են` լեզվական և մշակութային բազմազանության նկատմամբ հարգանքը, ազգային փոքրամասնությունների լեզվի և մշակույթի զարգացման խրախուսումը: Լեզվաքաղաքականության ռազմավարության շրջանակներում կազմակերպվող միջոցառումներն ուղղված են ազգային փոքրամասնությունների լեզուների պահպանմանն ու զարգացմանը, նրանց միջև արդյունավետ լեզվական հաղորդակցմանն ու փոխըմբռնմանը:

 **105.** Ազգային փոքրամասնությունների լեզուների պահպանմանն աջակցելու նպատակով ուսումնական ծրագրերից, դասագրքերի հրատարակումից, մանկավարժական կադրեր պատրաստելուց բացի, Հայաստանի Հանրապետության պետական բյուջեից ֆինանսական միջոցներ են հատկացվում նաև էթնիկ համայնքների հասարակական կազմակերպություններին` նրանց կողմից հրատարակվող պարբերական մամուլի տպագրման գործընթացը խրախուսելու համար: Հայաստանի Հանրապետության ԿԳՄՍ նախարարությունը աջակցություն է ցուցաբերում ACFC/SR/V(2020)002 39 ազգային 11 փոքրամասնությունների լեզուներով լույս տեսնող 11 մամուլի հրատարակմանը:

- ՀՀ ԿԳՄՍ նախարարությունը յուրաքանչյուր տարի «Ոչ պետական մամուլի հրատարակում» ծրագրով պետական բյուջեից.

-1200.0 հազար դրամ է տրամադրում «Հայաստանի ասորական կազմակերպությունների «Խայադթա» Ֆեդերացիա» իրավաբանական անձանց միությանը «Ասորիսկիե նովոստի» /ռուսերեն, ասորերեն/ թերթի տպագրման համար: Թերթի երկու էջը ասորերեն է:

-1200.0 հազար դրամ «Եզդիների ձայն» խմբագրություն» ՍՊԸ-ին /եզդիերեն/ «Էզդիխանա», Եզդիների ազգային կոմիտե-ին «Լալըշ» /հայերեն/ թերթերի տպագրման համար:

-1200.0 հազար դրամ «Ռյա-Թազա» թերթի խմբագրություն» ՍՊԸ-ին «Ռյա-Թազա» քրդերեն, «Հայաստանի քրդական ազգային խորհուրդ» ՀԿ-ին «Զագրոս» /քրդերեն, հայերեն/ թերթերի տպագրման համար:

-1200.0 հազար դրամ «Հայաստանի հրեական համայնքի թերթ» ՀԿ-ին «Դավիթի վահան»
/ռուսերեն, եբրայերեն/ թերթի տպագրման համար:

Թերթերը տպագրվում են տարեկան 12 համար, 500 տպաքանակով, 2 մամուլ ծավալով: **107.** ՀՀ կառավարության 2021 թվականի փետրվարի 4-ի N136-Ն որոշմամբ հաստատվել է hանրակրթության նոր պետական չափորոշիչը, որով սահմանվել են հանրակրթական տարրական, հիմնական և միջնակարգ ծրագրերի ակնկալվող վերջնարդյունքները։ Այդ վերջնարդյունքների մեջ թվարկվում է նաև ազգային փոքրամասնությունների սովորողների համար՝ իրենց ազգային լեզվով հաղորդակցվելու, գրելու և կարդալու, իրենց մշակույթը ճանաչելու ու այն ներկայացնել կարողանալու պահանջները։

 5-րդ դասարանում «Իմ հայրենիք» առարկան ևս նպաստում է ազգային փոքրամասնությունների պատմության, լեզվի, մշակույթի ուսումնասիրմանը: ՀՀ ԿԳՄՍՆ ԿԶՆԱԿ հիմնադրամը նախաձեռնել է ՀՀ ազգային փոքրամասնությունների ավանդույթների և տոների լուսաբանմանը նվիրված միջոցառումների շարք, որն իրականացվելու է ազգային փոքրամասնությունները ներկայացնող համայնքների ներկայացուցիչների մասնակցությամբ:

ՀՀ պետական բյուջեի միջոցներով ամեն տարի վերահրատարակվում են եզդիերենի և քրդերենի դասագրքեր, որոնք անվճար տրամադրվում են աշակերտներին: Ազգային փոքրամասնությունների ներկայացուցիչների համար հրատարակված դասագրքերի և առարկայական ծրագրերի էլեկտրոնային տարբերակները հասանելի են նաև «Հայկական կրթական միջավայր» պորտալի «Պաշարների շտեմարան» ենթակայքում ([http://lib.armedu.am)»](http://lib.armedu.am))։ Ասորերենի ուսուցման կազմակերպման համար ներգրավված են համայնքի ներկայացուցիչները, որոնք հանձն են առել իրենց լեզվով դասագրքերի մշակումը:

 «Հայաստանի Հանրապետության կրթության մինչև 2030 թվականի զարգացման պետական ծրագիրը» հաստատելու մասին» 2022 թվականի նոյեմբերի 16-ի ՀՕ-441-Ն Հայաստանի Հանրապետության օրենքի համաձայն, մինչև 2030 թվականը պետք է իրականացվի կրթական պաշարների և ուսումնական գրականության որակական բարելավում, մասնավորապես` հայալեզու, ինչպես նաև ազգային փոքրամասնությունների լեզուներով տպագիր և էլեկտրոնային ուսումնական պաշարների հարստացում։

* Նախադպրոցական ծառայություններ չունեցող համայնքներում, ներառյալ ազգային փոքրամասնությունների կոմպակտ բնակության վայրերում, նախադպրոցական հաստատությունների, այդ թվում՝ այլընտրանքային, ծախսարդյունավետ մոդելների ներդրում,
* Հեռավար կրթական ծառայությունների, էլեկտրոնային բաց պաշարների, առցանց դասընթացների ներդրում սովորողների այն խմբերի և դեպքերի համար, երբ առկա ուսուցումը հնարավոր չէ։ Այս միջոցառման շրջանակներում նախատեսվում է Ազգային փոքրամասնությունների լեզուներով էլեկտրոնային բաց պաշարների ստեղծում (2024թ.- 3, 2026թ. – 9, 2030թ.- 21)

 **108.** Հանրապետության միջին մասնագիտական պետական ուսումնական հաստատություններում ուսանում են ՝ ռուս-15, ասորի 4, եզդի 8 և 1 վրացի ազգային փոքրամասնությամն ներկայացուցիչներ:

Երևանի պետական հումանիտար քոլեջը 2017 թվականից սկսել է համագործակցել գերմանական ZfA (արտասահմանյան դպրոցների կենտրոն) կազմակերպության հետ։ Յուրաքանչյուր ուսումնական տարվա ընթացքում Քոլեջի մոտ 700 ուսանող, որպես 2-րդ օտար լեզու ուսումնասիրում է գերմաներեն լեզուն և տարեվերջին ավելի քան 20 ուսանողներ հանձնում են գերմաներեն լեզվի իմացության հավաստագրի քննություն, որոնցից մեծամասնությունն ապահովում է DSD 1 (B1) մակարդակը։ 2020 թվականից քոլեջում անց են կացվում քննություններ DSD 2 (B2 / C1) մակարդակի համար, որին մասնակցել ու ամեն տարի ավելի քան 10 ուսանողներ։ Նրանցից բոլորն ապահովում են B2 կամ C1 մակարդակ։

 Քոլեջում գերմաներեն լեզուն կատարելագործելու համար դասավանդում է գերմանացի դասախոս, իսկ մեր դասախոսները, վելոնշյալ ծրագրի շրջանակներում, պարբերաբար վերապատրաստվում են Գերմանիայի Դաշնային Հանրապետությունում։ Վերջերս՝ 2022-2023 թվականներին, մասնակցելով DSD 1 և DSD 2 քննողների վերապատրասման միջազգային դասընթացներին՝ ստացել են DSD 1 և DSD 2 քննողների միջազգային հավաստագրեր։

109. ՀՀ կառավարության 2012 թվականի ապրիլի 26-ի N 597-Ն որոշմամբ հաստատված «Հայաստանի Հանրապետության պետական և ոչ պետական բարձրագույն ուսումնական հաստատություններ ընդու­­նելության (ըստ բակալավրի կրթական ծրագրիու անընդհատ և ինտեգրացված կրթական ծրագրերի)» կարգում կատարվել է փոփոխություն (11.05.23 N 720-Ն), որը ՀՀ բուհերի առկա ուսուցման ընդունելության հանրապետական ընդունող հանձնաժողովին հնարավորություն է տալիս բակալավրի ու անընդհատ և ինտեգրացված կրթական ծրագրերով ընդունելության տվյալ ուստարվա համար հատկացված անվճար տեղերը բաշխել համապատասխան մասնագիտությունների վճարովի համակարգի համար առնվազն անցումային միավորներ հավաքած և քննություններից առավել բարձր միավոր ունեցող ազգային փոքրամասնությունների ներկայացուցիչների միջև:

- ՀՀ կառավարության 2021 թվականի նոյեմբերի 18-ի թիվ 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ցանկով նախատեսվում է բարձրագույն կրթության բակալավրի կրթական աստիճանով (այդ թվում՝ անընդհատ ու ինտեգրացված կրթական ծրագրերով) յուրաքանչյուր տարի մինչև 7 անվճար տեղերի հատկացում՝ ազգային փոքրամասնությունների ներկայացուցիչ հանդիսացող դիմորդների ընդունելության համար:

 **Վ. Բրյուսովի անվան պետական համալսարանում** մշտապես խթանվում է ազգային փոքրամասնությունների լեզվի զարգացումը, ինչպես նաև մշակութային կապերի հաստատումը և ամրապնդումը: Համալսարանում գործող Հունարենի և հունական մշակույթի կենտրոնը, Ֆրանց Վերֆելի անվան եբրայագիտության կենտրոնը, Ռուսաց լեզվի և մշակույթի կենտրոնը, ինչպես նաև վրացերենի կենտրոնը, որտեղ ԲՊՀ-ն ապահովում է տվյալ լեզվի ներկայացուցիչների և լեզվակիր դասախոսների ուղղակի մասնակցությունը մշակութային գործունեությանը՝ դրսևորելով կառուցողական մոտեցում տարածաշրջանային կամ ազգային փոքրամասնությունների լեզուների ճանաչումը որպես մշակութային հարստության արտահայտություն ապահովելու համար: Համալսարանը պարբերաբար կազմակերպում է նաև ազգային փոքրամասնությունների պատմությանը, գրականությանը, մշակույթին, ազգային տոներին և այլ նշանակալից իրադարձություններին նվիրված միջոցառումներ, դասախոսություններ և սեմինարներ:  **Խ․ Աբովյանի անվան պետական մանկավարժական համալսարանում** սովորում են 1 հույն, 3 եզդի և 5 ասորի ուսանողներ։ ՀՊՄՀ-ում կրթությունն իրականացվում է բացառապես հայերենով, վերոնշյալ ուսանողները դասերին մասնակցում են նույնպես հայերենով։  **Հայաստանի ազգային պոլիտեխնիկական համալսարանում** սովորում են 4 եզդի, 1 ասորի, 1 բելառուս, 4 ռուս ուսանող։ Հաշվի առնելով նրանց փոքրաթիվ լինելու հանգամանքը, ՀԱՊՀ-ում ազգային փոքրամասնությունների լեզվական քաղաքականություն չի իրականացվում։ Լեզվական քաղաքականության ընդլայնման նպատակով **Վանաձորի Հ․ Թումանյանի անվան պետական համալսարանի** օտար լեզուների և գրականության ամբիոնը նախատեսում է ստեղծել գիտարշավային խմբեր՝ ՀՀ Լոռու մարզի Ֆիոլետովո և Լերմոնտովո գյուղերում բնակվող ռուս-մոլոկանների ավանդական մշակույթի գոյության ուսումնասիրություն և հետազոտություն իրականացնելու նպատակով։ Բանահյուսական, ազգագրական և բարբառագիտական գիտական արշավների հիմնական նպատակն է լինելու ավանդական ժողովրդական մշակույթի տեսակների և ձևերի, սովորույթների և ավանդույթների պահպանումը։ Նախաձեռնությունը պետք է իրականացվի ավանդական մշակույթի հետազոտողների և գիտարշավային խմբերի անդամների կողմից։

**111.** ՀՀ կառավարության որոշմամբ համայնքների խոշորացման ծրագրի շրջանակներում. **ՀՀ Արագածոտնի մարզում** ձևավորվել է ազգային փոքրամասնությունների /եզդիներ և քրդեր/ բնակավայրերով չորս համայնք, որից 3-ը՝ խոշորացված: Մարզում ազգային փոքրամասնություն-ների բնակավայրերում գործում է 18 դպրոց՝ 603 աշակերտով՝ 496 եզդի և 107 քուրդ /388 տղա և 215 աղջիկ/։ Ալագյազի, Ճարճակիսի և Սիփանի միջնակարգ դպրոցներում ուսուցանվում է քրդերեն լեզու, իսկ եզդիերեն լեզուն ուսումնասիրվում է խմբակների դասաժամերին։ Ավշենի, Ջամշլուի հիմնական դպրոցներում, դպրոցական բաղադրիչների հաշվին, միաժամանակ ուսումնասիրվում են եզդիերեն և քրդերեն լեզուները։ Սադունցի, Կանիաշիրի, Միրաքի, Շենկանիի, Միջնատունի հիմնական և Ռյա-Թազայի միջնակարգ դպրոցներում դպրոցական բաղադրիչի դասաժամերը տրամադրվել են եզդիերեն լեզվին։ Արտենիի հիմնական դպրոցում, որտեղ սովորում են 7 եզդի աշակերտ, մայրենի լեզուն ուսուցանվում է խմբակի դասաժամին։ Դպրոցներում աշխատում է ազգային փոքրամասնության 45 ուսուցիչ, որից 36-ը՝ տղամարդ և 9-ը՝ կին։ Ուսուցիչներից 31-ն (որից 3-ը՝ կին) ունեն բարձրագույն կրթություն։ 19 ուսուցիչ մասնակցել է կամավոր ատեստավորմանը և նրանցից 8-ը հաջողությամբ հաղթահարել անցողիկ շեմը։ Ազգային փոքրամասնությունների 9 դպրոցի տնօրեն ազգությամբ եզդի է /8 տղամարդ և 1 կին/: Ազգային փոքրամասնությունների հանրակրթական ուսումնական հաստատությունների աշակերտները ակտիվորեն մասնակցում են դպրոցականների առարկայական օլիմպիադաներին, մարզային /«Ոսկե սերմեր» 4-րդ մրցանակաբաշխություն, «Մենք մեր տանն ենք» մշակութային միջոցառում/, հանրապետական միջոցառումներին, ազգային տոներին նվիրված մարզային /«Ալդա Թաուսի Մալաք», «Քյոսալ Գալդի», «Աիդա Եզդիդ»/, համայնքային և դպրոցական, ինչպես նաև մարզական միջոցառումներին։ ՀՀ Արագածոտնի մարզում ստեղծված են բոլոր պայմանները ազգային փոքրամասնությունների մշակույթի ու ավանդույթների պահպանման համար։ Դպրոցներում գործածության է դրված ՀՀ ԿԳՄՍՆ կողմից երաշխավորված և տպագրված ազգային լեզվով դասագրքերը և ապահովվում է համապատասխան լեզվի ուսուցումը, որը կատարվում է պետական միջոցների հաշվին՝ անկախ երեխաների թվից։ Շամիրամի հիմնական դպրոցում բաժանորդագրվում են «Արեգ», «Շամս» մանկական ամսագրերը, համայնքներում՝ «Ռյա Թազա», «Զագրոս» թերթերը։ Ակտիվ է համագործակցությունը ինչպես այլ մարզերի, այնպես էլ արտասահմանում բնակվող՝ ազգային փոքրամասնությունների ներկայացուցիչների հետ։

**ՀՀ Արմավիրի մարզ**

 Մարզպետի աշխատակազմի ենթակայությամբ գործող հանրակրթական ուսումնական հաստատություններում սովորում են 986 եզդի և 11 ասորի երեխաներ:

 Մարզի 111 հանրակրթական ուսումնական հաստատություններից 10-ում գործում է եզդիերենի, իսկ 1-ում` ասորերենի խմբակ:

 Համաձայն մարզպետի աշխատակազմի ենթակայությամբ գործող հանրակրթական ուսումնական հաստատությունների կողմից ներկայացված տեղեկատվության՝ ազգային փոքրամասնությունների լեզուների դասավանդման հետ կապված հիմնական խնդիրը համապատասխան որակավորմամբ մասնագետի բացակայությունն է: Այն ուսումնական հաստատություններում, որտեղ սովորում են եզդի երեխաներ իրականացել են միջոցառումներ՝ նվիրված ազգային փոքրամասնությունների տոներին, ինչպես նաև կազմակերպվել է եզդի աշակերտների այցելություն Ակնալիճ բնակավայրում բացված «Լալիշ» սրբավայր։

**ՀՀ Արարատի մարզ**

ՀՀ Արարատի մարզի Արարատ, Արտաշատ, Մասիս համայնքներում սովորում է 27 ռուս, 198 ասորի, 340 եզդի, 3 հույն, 1 քուրդ: Մարզի Դիմիտրովի և Վերն Դվինի ասորական համայնքներում գործում են հանրակրթական միջնակարգ դպրոցներ: Ազգությամբ ասորի երեխաները իրենց կրթությունը ստանում են այդ դպրոցներում գործող ռուսերեն ուսուցման դասարաններում՝ ասորերենի պարտադիր ուսուցմամբ: Ազգությամբ եզդի երեխաները իրենց մայրենի լեզուն ուսումնասիրում են արտադասարանական խմբակներին հատկացված ժամերի ընթացքում: Դպրոցներն ապահովված են համապատասխան դասագրքերով և ուսումնաօժանդակ գրականությամբ:

**ՀՀ Կոտայքի մարզ**

 ՀՀ Կոտայքի մարզի Արզնի համայնքում գործող «Արթուր» և «Գաբբարա» հասարակական կազմակերպությունները զբաղվում են ասորիների կրթական, մշակութային, սոցիալական իրավունքների պաշտպանության հարցերով, կազմակերպում են ազգային և կրոնական տոներին նվիրված տարաբնույթ ազգագրական միջոցառումներ, որոնց ակտիվ մասնակցություն են ունենում նաև մանկապարտեզի սաները։

 Աբովյան քաղաքի Ն. Վանյանի անվան N 5, Հրազդանի Հ. Պարոնյանի անվան N 12 հիմնական և Արզնիի Սերգեյ Սարխոշևի անվան միջնակարգ դպրոցներում գործում են ռուսերեն խորացված ուսուցման դասարաններ: Դպրոցներն ունեն հատուկ ծրագիր, դասագրքեր և մեթոդական ձեռնարկներ: Ջրվեժի, Զովունու Ռ. Բաղդասարյանի անվան, Նոր Գեղիի N 1, Քանաքեռավանի միջնակարգ դպրոցներում ուսուցանվում է եզդիերեն, իսկ Արզնիի Սերգեյ Սարխոշևի անվան միջնակարգ դպրոցում՝ ասորերեն խմբակի շրջանակներում: Աբովյանի Ն.Վանյանի անվան N 5 հիմնական դպրոցում օտարերկրյա քաղաքացիների և ազգային փոքրամասնությունների ներկայացուցիչների համար առկա են ռուսերեն ուսուցմամբ դասարաններ, իսկ հայերեն ուսուցմամբ դասարաններում ռուսերենը դասավանդվում է խորացված ուսուցմամբ:

 Արզնիի Սերգեյ Սարխոշևի անվան միջնակարգ դպրոցում առկա են ռուսերենով ուսուցմամբ, ասորերենի ուսումնասիրմամբ դասարաններ (1-ից 12-րդ դասարաններ), որտեղ կրթություն են ստանում ազգային փոքրամասնության ներկայացուցիչներ՝ մասնավորապես ասորիներ:

 Ասորերեն լեզու և գրականություն առարկան 2019-2020, 2020-2021, 2021-2022, 2022-2023 ուսումնական տարիներին ՀՀ ԿԳՄՍՆ կողմից հաստատված օրինակելի ուսպլանների համաձայն 1-12-րդ դասարաններում հատկացված է եղել շաբաթական 34 դասաժամ: Դասաժամերի բաշխումն ըստ դասարանների կատարվել է նրանց գործող ուսումնական ծրագրերին համապատասխան: Հրազդանի Հ.Պարոնյանի անվան N12 հիմնական դպրոցում օտարերկրյա քաղաքացիների և ազգային փոքրամասնությունների ներկայացուցիչների համար առկա են ռուսերեն ուսուցմամբ դասարաններ, իսկ հայերեն ուսուցմամբ դասարաններում ռուսերենը դասավանդվում է որպես ուսումնական պլանի անբաժանելի մաս:

 Ջրվեժի միջնակարգ դպրոցում եզդիերեն լեզուն ուսուցանվում է խմբակի տեսքով, քանի որ եզդի սովորողների թիվը այնքան էլ մեծ չէ: 1-12-րդ դասարաններում եզդիերեն լեզվի ընդհանուր շաբաթական ժամաքանակը չի գերազանում 11ժամը: Ջրվեժի միջնակարգ դպրոցում կարևորվել է ազգությամբ եզդի սովորողների համար ուսումնական բազայի բարելավման գործընթացը, մասնավորապես, յուրաքանչյուր ուսումնական տարի ուստարվա համար պատվիրվել են եզդիերեն դասագրքեր` «Այբենարան», «Եզդիերեն լեզու»:

Զովունու Ռ. Բաղդասարյանի անվան միջնակարգ դպրոցում 2019-2024թթ. ընթացքում յուրաքանչյուր ուսումնական տարի սովորել են շուրջ 50 եզդի սովորողներ: Նրանց ուսումնառությունն իրականացվել է իրենց մայրենի լեզվի՝ եզդիերեն խմբակի ծրագրի շրջնակներում: Խմբակի պարապմունքներն իրականացվում են ՀՀ ԿԳՄՍ նախարարի կողմից հաստատված ծրագրով: Դպրոցն ապահովված է եզդիերենի դասագրքերով: Խմբակի պարապմունքները կատարվում են հետևյալ ժամաբաշխմամբ. Տարրական դպրոց՝ շաբաթական 2 ժամ, միջին դպրոց՝ շաբաթական 2 ժամ: Նոր Գեղիի N1 միջնակարգ դպրոցում 2019-2024 թվականներին սովորել են տարեկան մոտ 50-70 ազգությամբ եզդի աշակերտներ: Դպրոցում եզդիերեն լեզուն դասավանդվում է խմբակի միջոցով դեռևս 1995 թվականից մինչև օրս:

 **112.** Երևանի քաղաքապետարանի Ա. Պուշկինի անվան թիվ 8 հիմնական դպրոցում 1998թ.-ից դպրոցի ռուսերենով ուսուցմամբ դասարաններում և Ա. Մարգարյանի անվան թիվ 29 ավագ դպրոցում ուսումնական պլանով նախատեսված որպես հիմնական առարկա դասավանդվում են «Ասորերեն» և «Ասորական գրականություն» առարկաները: Ասորական համայնքի ջանքերով մշակվել և տպագրվել են դասագրքեր, որոնցով իրականացվում է ուսուցումը: Ուսուցիչներն ազգությամբ ասորի են, ինչը ևս նպաստավոր պայմաններ է ստեղծում աշակերտներին ասորական մշակույթին, ավանդույթներին և ազգային այլ առանձնահատկություններին հաղորդակից դարձնելու գործում: Դասերի ընթացքում ուսուցիչներն այլընտրանքային կարգով կիրառում են նաև ասորական պատմության դասագրքեր, ասորի հեղինակների կողմից ստեղծված գեղարվեստական գրականություն: Ներկայում Երևանի Ա. Պուշկինի անվան թիվ 8 հիմնական դպրոցում սովորում է ազգությամբ ասորի 4 աշակերտ:

 Առարկաների դասավանդումը հնարավորինս զուգորդվում է ասորական պոեզիայի և երգերի ուսուցանմամբ, ինչն առավել հետաքրքիր և բովանդակային է դարձնում դասաժամերը: Կազմակերպվում են նաև բաց դասեր, բեմականացված ներկայացումներ, ցուցահանդեսներ և արտադասարանական այլ միջոցառումներ: Յուրաքանչյուր տարի 7-րդ դասարանի աշակերտները կազմակերպում են դաս-զեկույց ասորի ազգության պատմության մասին, իսկ 8-րդ դասարանցիները՝ ասորական մշակույթի, հագուստի, կենցաղի և այլ ավանդույթների մասին:

**113.** Հայաստանի Հանրապետության հանրակրթական հիմնական դպրոցների ուսումնական պլանով 2-9-րդ դասարաններում «Ռուսաց լեզու» առարկան ընդգրկված է պետական բաղադրիչի ուսումնական առարկաների ցանկում: Ուսուցումն իրականացվում է Հայաստանում հրատարակված դասագրքերով, որտեղ հաշվի են առնվել ազգային դպրոցում ռուսաց լեզվի դասավանդման առանձնահատկությունները: Հայաստանի Հանրապետության կառավարության որոշմամբ հանրապետության մի շարք դպրոցներում բացվել են ռուսերենի խորացված ուսուցմամբ դասարաններ: Երևանում գործում է քաղաքապետարանի ենթակայության ռուսերենով խորացված 30 դպրոց: Այդ դպրոցներին տրամադրվել են հատուկ ծրագիր, դասագրքեր և մեթոդական ձեռնարկներ: 2020 թվականի դրությամբ Երևանի քաղաքապետարանի թվով 13 դպրոցում առկա են ռուսերենով ուսուցմամբ դասարաններ, որտեղ սովորում է շուրջ 2990 ազգությամբ ռուս աշակերտ: Այդ դպրոցներին տրամադրվել են համապատասխան դասագրքեր և մեթոդական ձեռնարկներ: ՀՀ-ում հաստատված է ռուսերեն լեզվով խորացված ուսուցմամբ հիմնական և միջնակարգ 60 և ռուսերեն լեզվով ուսուցմամբ 50 դպրոցներ:

**114.** ՀՀ ԿԳՄՍ նախարարության ֆինանսավորմամբ իրականացվում է ազգային փոքրամասնությունների տարրական, միջին և ավագ դպրոցների դասարանների համար նախատեսված դասագրքերի հրատարակումը:

* 2020 թվականին ՀՀ պետական բյուջեի միջոցների հաշվին ձեռք են բերվել և բաշխվել են հետևյալ դասագրքերը՝ «Եզդիերեն այբբենարան»՝ 720, «Եզդի գրականություն» /5-րդ դասարան՝ 644, «Եզդի գրականություն» /8-րդ դասարան՝ 635, «Եզդի գրականություն» /9-րդ դասարան/՝ 638, «Եզդիերեն» /3-5-րդ դասարան/՝ 1614, «Եզդիերեն» /6-8-րդ դասարան/՝ 1625:
* 2021 թվականին ձեռք են բերվել հետևյալ դասագրքերը՝ «Եզդիերեն այբբենարան»՝ 257, «Եզդի գրականություն» /6-րդ դասարան/՝ 248, «Եզդի գրականություն» /7-րդ դասարան/՝240, «Եզդի գրականություն» /10-րդ դասարան/՝ 138, «Եզդի գրականություն» /11-րդ դասարան/՝ 128, «Եզդիերեն» /9-10-րդ դասարան/՝ 169:
* 2022 թվականին ձեռք են բերվել հետևյալ դասագրքերը՝ «Եզդիերեն այբբենարան»՝ 400, «Եզդիերեն» /2-րդ դասարան/՝ 400, «Եզդիերեն» /3-րդ դասարան/՝ 400, «Եզդիերեն» /4-րդ դասարան՝ 400, «Եզդի գրականություն» /12-րդ դասարան/՝400, «Եզդիերեն» /11-12-րդ դասարան/՝ 400, «Քրդերեն այբբենարան»՝ 50, «Քրդերեն» /4-րդ դասարան/՝ 50, «Քրդերեն» /5-րդ դասարան/՝ 50, «Քրդերեն» /6-րդ դասարան/՝ 50, «Խոսիր ասորերեն» / 1-ին դասարան/՝ 60, «Գրիր և խոսիր ասորերեն» / 1-ին դասարան/՝ 60, Գրիր և խոսիր ասորերեն» /2-րդ դասարան/՝ 60, «Ալլափ-բիթ» /1-րդ դասարան/՝ 60
* 2023թ ազգային փոքրամասնությունների աշակերտների համար տպագրվել է ընդհանուր 941 դասագիրք, որից՝ 1-ին դասարանի համար 2 տարբեր հեղինակների «Եզդիերեն այբուբեն»՝ 198 և «Քրդերեն այբուբեն» 26 հատ, 2-րդ դասարանի համար՝ «Քրդերեն» 25 հատ, 3-րդ դասարանի համար՝ «Քրդերենի» 30 և «Եզդիերենի» 315 դասագիրք՝ նախատեսված 3-5–րդ դասարանի աշակերտների համար, 5-րդ դասարանի համար «Եզդի գրականություն»՝ 84, «Եզդիերեն» 6-8–րդ դասարանների համար՝ 132, 7-րդ և 8-րդ դասարանների համար «Քրդերեն»՝ համապատասխանաբար՝ 22 և 17 դասագիրք, «Եզդի գրականություն» 8-րդ և 9-րդ դասարանների համար՝ 37–ական և «Քրդերեն» 9-րդ դասարանի համար՝ 18 դասագիրք։
* Միևնույն ժամանակ ՀՀ բոլոր դպրոցները (այդ թվում նաև ազգային փոքրամասնություններ ներկայացնող դպրոցները) ընդգրկված են Հայաստանի կրթական ցանցում (ՀԿՑ) և ապահովված են շուրջօրյա անխափան ինտերնետային կապով:
* ազգային փոքրամասնությունների լեզուների դասավանդումը և ուսուցումը ապահովելու համար Հայաստանի Հանրապետությունը իրականացնում է շարունակական ծրագրեր, որոնք նպաստում են ազգային փոքրամասնությունների կրթության արդյունավետ կազմակերպմանը: Սակայն ձեռնարկվող քայլերը արդյունավետ կլինեն միայն այն դեպքում, եթե ազգային փոքրամասնությունների ներկայացուցիչները ցանկություն հայտնեն օգտվել ստեղծվող հնարավորություններից:

**115.** երբ և քանակ Հայաստանի մի շարք գյուղական համայնքներում ստեղծվել են նախադպրոցական կրթության նախակրթարաններ, որոնք գործում են Հայաստանի Հանրապետության Արագածոտնի, Արմավիրի, Կոտայքի, Լոռու մարզերի համայնքներում:

* ՀՀ Արագածոտնի մարզպետի աշխատակազմի առաջարկությամբ՝ ՀՀ կառավարության որոշմամբ Ալագյազ համայնքի Ալագյազ բնակավայրում կառուցվում է մսուր մանկապարտեզ՝ նախատեսված 144 սանի համար, ուր հաճախելու հնարավորություն կունենան համայնքի 11 բնակավայրերի նախադպրոցական տարիքի երեխաները։ Մանկապարտեզը շահագործման կհանձնվի 2024 թվականին։
* Մարզի Աշտարակի (3 սան), Թալինի (12 սան), Ապարանի (1 սան) և Արագածի (8 սան) նախադպրոցական ուսումնական հաստատություններ են հաճախում 24 եզդի երեխա՝ 9 աղջիկ, 15 տղա, որոնց կրթությունը կազմակերպվում է հայերեն լեզվով, քանի որ և՛ նրանց քանակն է անբավարար մայրենի լեզվով ուսուցում կազմակերպելու համար, և՛ համապատասխան որակավորմամբ մասնագետներ չկան։ Երեխաներն խոսում են հայերեն լեզվով։ Շամիրամի դպրոցահեն նախակրթարան են հաճախում ազգությամբ եզդի 3 տղա և 4 աղջիկ։
* ՀՀ Արմավիրի մարզի Ֆերիկ համայնքում ստեղծվել է և 2022 թվականի սեպտեմբերից գործում է դպրոցահեն նախակրթարան:
* Նախադպրոցական ուսումնական հաստատության օրինակելի կանոնադրության 23-րդ կետը սահմանում է, որ Հայաստանի Հանրապետության ազգային փոքրամասնությունների նախադպրոցական կրթությունը կարող է կազմակերպվել իրենց մայրենի կամ ազգային լեզվով՝ հայերենի պարտադիր ուսուցմամբ։
* ՀՀ Կոտայքի մարզի Արզնիի «Ալյոնուշկա մանկապարտեզ» ՆՈՒՀ ՀՈԱԿ-ում գործում է ռուսերեն լեզվով ուսուցմամբ տարատարիք խումբ, որտեղ կրթություն են ստանում ազգային փոքրամասնության ներկայացուցիչներ՝ ասորիներ։ Ուսուցումը իրականացվում է՝ հիմք ընդունելով նախադպրոցական կրթական համալիր ծրագրերը ռուսերեն լեզվով՝ հայերենի պարտադիր ուսուցմամբ, քանի որ չունեն համապատասխան նախադպրոցական կրթական ծրագիր նախատեսված խմբի համար։ Մանկապարտեզում աշխատում է 7 ասորի մանկավարժ: Դաստիարակները չունեն համապատասխան մասնագիտական կրթություն, այդ իսկ պատճառով ուսուցումն իրականացվում է ռուսերեն լեզվով։

-2019-2023 թվականների ընթացքում մանկապարտեզն ունեցել է ազգությամբ ասորի 23 սան։ -Մանկապարտեզում ամեն տարի ասորերենով անկացվել են տարբեր միջոցառումներ, բաց դասեր, ազգությամբ ասորի դաստիարակի մասնակցությամբ։ Ասորական Նոր տարվան (Հաբ Նիսան, որը 2008 թվականի ապրիլի մեկից հաստատվել է ՀՀ կառավարության կողմից) նվիրված միջոցառման անցկացումը դարձել է ավանդույթ, որին մասնակցում են նաև ծնողները՝ նպատակ ունենալով պահպանելու ազգային մշակույթն ու ավանդույթները։

* ՀՀ Լոռու մարզում նախադպրոցական կրթություն ռուսերեն լեզվով իրականացվում է Լերմոնտովո համայնքում՝ «Սկազկա» նախադպրոցական ուսումնական հաստատությունում: Հաճախող 20 սաներից 12-ը (60%) մոլոկաններ են: Ստեփանավան, Տաշիր, Վանաձոր և Թումանյան համայնքներում ազգային փոքրամասնության 17 երեխա հաճախում են հայալեզու նախադպրոցական ուսումնական հաստատություններ:

 **Հոդված 15**

 **Կողմերը պետք է անհրաժեշտ պայմաններ ստեղծեն ազգային փոքրամասնություններին պատկանող անձանց արդյունավետ մասնակցությունը մշակութային, հասարակական և տնտեսական կյանքում, ինչպես նաև պետական գործունեության մեջ, մասնավորապես, իրենց առնչվող հարցերում ապահովելու համար:**

**116.** Հայաստանում մշակութային բազմազանություն ապահովող ազգային փոքրամասնությունների մշակույթի զարգացումը ՀՀ կառավարության ուշադրության կենտրոնում է: Ստեղծվում են անհրաժեշտ պայմաններ ապահովելու ազգային փոքրամասնություններին պատկանող անձանց արդյունավետ մասնակցությունը մշակութային կյանքին, ինչպես նաև երիտասարդ սերնդին երիտասարդական ոլորտի ծրագրերում ներգրավվելու համար:

 **118.** ՀՀ տարածքում բնակվող ազգային փոքրամասնություններին մշակույթի տարբեր ոլորտներում ընդգրկելու և նրանց մասնակցությունը ապահովելու նպատակով կազմակերպվել են նրանց ազգագրությունն ու ժամանակակից արվեստը ներկայացնող ցուցահանդեսներ, համերգներ, փառատոններ՝

**Արվեստի ոլորտ**

2021 թվականի մայիսի 20-ին Երևանի Կոմիտասի անվան կամերային երաժշտության տանը «Արվեստ» հասարակական կազմակերպության հետ (Էրվին Ամիրյանը` եզդի) իրականացվել է «Դասական վոկալ երաժշտության համերգ» խորագրով ծրագիր:

 Համերգին ելույթ են ունեցել ազգությամբ եզդի մեներգչուհի՝ սոպրանո Դիանա Ամիրյանը (Գերմանիա) և ազգությամբ քուրդմեներգչուհի՝ սոպրանո Յուլիա Կարատաշը (Գերմանիա):Նախագծին ներկա են եղել շուրջ 100 հանդիսատես:

2022-2023 թթ. դեկտեմբերին «Առնո Բաբաջանյան» համերգասրահում կայացել է ազգային փոքրամասնությունների մասնակցությամբ համատեղ համերգ, որը կրել է «Տանիքը՝ Հայաստան» խորագիրը:

 Համերգին ելույթ են ունեցել ՀՀ տարածքում գտնվող բոլոր 11 փոքրամասնությունների երաժշտախմբերն ու պարախմբերը Երևանից և ՀՀ մարզերից: Համերգասրահի ճեմասրահում տեղադրվել են տաղավարներ, որտեղ յուրաքանչյուր համայնք ներկայացրել է ձեռագործ աշխատանքներ, թերթեր, գրքեր և այլն: Ազգային փոքրամասնությունների հետ տեղի է ունեցել՝ հանդիպում-քննարկում, համերգ, ցուցահանդես: Ծրագրին հատկացվել է 8 մլն դրամ:

 2023 թ. ապրիլի 1-ից հունիսի 1-ը՝կարևորելով ազգային փոքրամասնությունների ընդգրկվածությունն ու մասնակցությունը կրթամշակութային և հասարակական կյանքին՝ 60 եզդի երեխաների համար՝ ՀՀ Լոռու մարզի, Տաշիր համայնքում, կազմակերպվել են ուսուցողական ծրագրեր գեղանկարչության ուղղվածությամբ։

 **Ոչ նյութական մշակութային ժառանգության պահպանության ոլորտ**

 ՀՀ կրթության, գիտության, մշակույթի և սպորտի նախարարության պատվերով իրականացվող դրամաշնորհային մշակութային ծրագրերի մրցույթի շրջանակում «Եզդիների ազգային միություն» հասարակական կազմակերպությունը ֆինանսական աջակցություն է ստացել եզդիների ոչ նյութական մշակութային ժառանգության պահպանման և տարածման նպատակով մշակութային ծրագրեր իրականացնելու համար։

 - 2019 թ. ապրիլից օգոստոս ամիսներին «Եզդիական մշակութային, կրթական, տոնական ավանդական միջոցառումների կազմակերպման» ծրագրով եզդիական համայնքի մասնակցությամբ Զովունիում և Եղվարդում իրականացվել են եզդիական մշակութային, կրթական, տոնական ավանդական միջոցառումներ, որոնք մեկնարկել են ապրիլին` Զովունիում, երբ եզդիական համայնքը նշում է «Մալակե թաուսի» տոնը («Չարշամա սարե սալե»), որը եզդիների Նոր տարին է և եզրափակվել են օգոստոսին՝ Եղվարդում տեղի ունեցած եզդիական ավանդական «Չլե հավինե» տոնի իրականացմամբ.

 - 2020-2021 թթ. ՀՀ Արագածոտնի մարզում իրականացվել է «Հանդիպում սարվորների հետ» ծրագիրը, որի ընթացքում տեղի ունեցան հանդիպումներ ՀՀ Արագածոտնի մարզի սարվորների հետ, որոնց ընթացքում կազմակերպվեցին տոնակատարարություններ, ազգային երաժշտության, երգ ու պարի կատարումներ, գրքերի, թերթերի նվիրաբերություններ: Համանման միջոցառումներին ամեն տարի մասնակցել են 60-70 տարբեր տարիքի և սեռի անձինք, որոնց նպատակը եզդիների ավանդական տոների կենսունակության և շարունակականության ապահովումն է, ազգային սովորույթների, բարքերի, երգ ու պարի, ուտեստի ավանդույթի պահպանումը, սերնդեսերունդ դրանց փոխանցման արժևորումը, նոր սերնդի ինքնագիտակցության մեջ նախնիներից ժառանգված ազգային սովորույթների նկատմամբ հարգանքի և գնահատանքի ամրապնդումն ու կարևորությունը:

 - 2020 թ. Հայաստանի Հելսինկյան կոմիտեի կողմից պատրաստվել է «Հայաստանի Հանրապետության ամենամեծ ազգային փոքրամասնության՝ եզդիական համայնքի իրավունքները» հետազոտության զեկույցը, որին խորհրդատվական աջակցություն է տրամադրել ՀՀ կրթության, գիտության, մշակույթի և սպորտի նախարարությունը (տես հղումը՝ https://armhels.com/publications/%d5%b0%d5%a1%d5%b5%d5%a1%d5%bd%d5%bf%d5%a1%d5%b6%d5%ab-%d5%b0%d5%a1%d5%b6%d6%80%d5%a1%d5%ba%d5%a5%d5%bf%d5%b8%d6%82%d5%a9%d5%b5%d5%b8%d6%82%d5%b6%d5%b8%d6%82%d5%b4-%d5%a1%d5%b4%d5%a5%d5%b6%d5%a1/

 - 2021 թ. «Եզդիների ազգային միություն» հասարակական կազմակերպությունը և ՀՀ-ում բնակվող ասորիների համայնքը մասնակցել են Հայաստանի Հանրապետության ոչ նյութական մշակութային ժառանգության գույքագրման գործընթացին, որի շրջանակում ՀՀ կառավարության 2021 թ. ապրիլի 15-ի «Հայաստանի Հանրապետության կառավարության 2010 թվականի մարտի 11-ի N 310-Ա որոշման մեջ փոփոխություն կատարելու մասին» ՀՀ կառավարության N 599-Ն որոշմամբ ՀՀ ոչ նյութական մշակութային ժառանգության արժեքների ցանկը համալրվել է «Եզդիների հարսանեկան ծեսը» և «Ասորիների Նոր տարվա տոնակատարությունը» տարրերով: Գործընթացը շարունակական է:

 - 2021 թ. «Հայաստանի հունական համայնքների միություն» հասարակական կազմակերպությունը մասնակցել է Հայաստանի Հանրապետության անհապաղ պաշտպանության կարիք ունեցող ոչ նյութական մշակութային ժառանգության գույքագրման գործընթացին, որի արդյունքում 2021 թ. նոյեմբերի 4-ի «Հայաստանի Հանրապետության կառավարության 2011 թվականի հունվարի 20-ի N 36-Ն որոշման մեջ **փոփոխություններ և լրացումներ կատարելու մասին»** ՀՀ կառավարության N 1825-Ն որոշմամբ ՀՀ ոչ նյութական մշակութային ժառանգության անհապաղ պաշտպանության կարիք ունեցող արժեքների ցանկը համալրվել է «Հայաստանի հույն ազգաբնակչության պոնտիերեն բարբառ» տարրով:

 - 2022 թ. ԱՊՀ համագործակցության երկրների կողմից հայտարարված ժողովրդական ստեղծագործության և մշակութային ժառանգության տարվա շրջանակում Գյումրիում տեղի ունեցավ «Գյումրի. վարպետաց քաղաք» փառատոնը (բյուջե՝ 6.273.600), որի նպատակն էր մշակութային մեկ հարթակում միավորել արդի շրջանի ժողովրդական արհեստները, բարձրացնել դրանց ճանաչելիությունը և նպաստել այդ ժառանգությունը կրող ու փոխանցող անհատների ստեղծագործական առաջխաղացմանը: Փառատոնին մասնակցեցին նաև Հայաստանի ազգային փոքրամասնությունների ստեղծագործական խմբերը՝ այդ թվում ներկայացվեցին ռուսական և բելառուսական համայնքների գեղարվեստական աշխատանքները, երգն ու պարը:

 - 2023 թ. նոյեմբերի 30-ի «Հայաստանի Հանրապետության կառավարության 2011 թվականի հունվարի 20-ի N 36-Ն որոշման մեջ փոփոխություններ և լրացումներ կատարելու մասին» ՀՀ կառավարության N 2097-Ն որոշմամբ Հայաստանի Հանրապետության անհապաղ պաշտպանության կարիք ունեցող ոչ նյութական մշակութային ժառանգության արժեքների ցանկում գրանցվեց եզդիների համայնքի «Բուկա բարանե» անձրևաբեր ծես» արժեքը:

- 2020-2021 թթ. Հայաստանի Հանրապետությունում համավարակով և 44-օրյա պատերազմով պայմանավորված նախատեսված շատ մշակութային միջոցառումներ չեղարկվել են կամ սակավ են իրականացվել:

 **Հոդված 18**

**1.** **Համապատասխան ազգային փոքրամասնություններին պատկանող անձանց պաշտպանությունն ապահովելու համար Կողմերը, անհրաժեշտության դեպքում, պետք է ջանք գործադրեն այլ պետությունների, մասնավորապես, հարևան երկրների հետ երկկողմ և բազմակողմ համաձայնագրեր կնքելու համար:**

**2. Կողմերը, անհրաժեշտության դեպքում, պետք է միջոցներ ձեռնարկեն միջսահմանային համագործակցությունը խրախուսելու համար:**

 - 2022 թ. նոյեմբերի 29-ին ԿԶՆԱԿ հիմնադրամում՝ կրթական նորարարությունների ու հետազոտությունների վարչության նախաձեռնությամբ, տեղի է ունեցել հանդիպում ՀՀ ազգային փոքրամասնությունների ներկայացուցիչների հետ, որին ներկա էին ասորական թեմի Արևելքի Ասորական եկեղեցու քահանա Նիկոդիմ Յուխանաևը և ասորական համայնքի ներկայացուցիչ՝ ՀՀ ԱԺ պատգամավոր Զեմֆիրա Միրզոևան, Հայաստանում հրեական համայնքի նախագահ՝ Ռիմա Պյոտրի Վարժապետյան-Ֆելլերը և հունական համայնքի ներկայացուցիչ՝ Էլլադա Ռաֆայելիդիսը: Հանդիպման նպատակն էր փորձել վերհանել համայնքների ուսումնական խնդիրները, քննարկել ու իրականացնել ծրագրեր, որոնք հասարակության ուշադրությունը կհրավիրեն մեր երկրի կարևոր հատվածի՝ կողք կողքի ապրող տարբեր ազգերի ու ազգությունների, նրանց ինքնության, մշակույթի, սովորույթների ու ավանդույթների ճանաչման, ինչպես նաև ուսումնական խնդիրների վերհանման և լուծման ուղիների որոնման համար: